અહેવાલો જણાવી રહ્યા છે કે કાર્યાલયમાં ખુરશીઓ ફેંકી દેવામાં આવી છે, પક્ષનાં બેનર અને ઝંડા ફાડી નાખવામાં આવ્યા છે. 

આ પહેલાં કૉલકાતામાં પોલીસ અને સીબીઆઈ વચ્ચેનો મામલો વધુ ગૂંચવાતો જોવા મળ્યો. 

Twitter કન્ટેન્ટ પૂર્ણ, 1

સોમવાર બપોરે કૉલકાતા પોલીસે સીબીઆઈના જૉઇન્ટ ડાયરેક્ટ શ્રીવાસ્તવને સમન્સ પાઠવ્યાં હતાં. 

પોલીસે શ્રીવાસ્તવ પર કેસને આડા પાટે ચડાવવાનો આરોપ લગાવ્યો. 

તો બીજી બાજુ, સમગ્ર મામલે રાજ્યપાલ કેસરીનાથ ત્રિપાઠીએ ગૃહ મંત્રાલયને પોતાનો અહેવાલ સોંપી દીધો છે. 

નોંધનીય છે કે 'શારદા ચિટ ફંડ' મામલે કૉલકાતાના પોલીસ કમિશરન રાજીવકુમારની પૂછપરછ કરવા માટે સીબીઆઈની ટીમ પહોંચી હતી. 

જોકે, 'કોઈ પણ પ્રકારના વૉરંટ વગર' સીબીઆઈની ટીમ પહોંચી હોવાનું જણાવી બંગાળ પોલીસે તેમની અટકાયત કરી લીધી હતી. 

જે બાદ બંગાળમાં 'સીબીઆઈ વિરુદ્ધ મમતા બેનરજી'ની સ્થિતિનું નિર્માણ થયું હતું.

સત્તામાં આવ્યા તો ગરીબને 10 હજાર રૂપિયા આપીશું : રાહુલ ગાંધી 

કૉંગ્રેસ અધ્યક્ષ રાહુલ ગાંધીએ કહ્યું છે કે લોકસભા ચૂંટણીમાં તેમની પાર્ટી વિજયી થશે અને દિલ્હીમાં તેમની સરકાર બનશે તો દેશમાં ન્યૂનતમ આવક યોજના લાગુ કરવામાં આવશે.

યોજના હેઠળ દરેક ગરીબના ખાતામાં 10 હજાર રૂપિયા જમા કરવામાં આવશે.

પટનામાં આયોજિત જન આંકાક્ષા રેલીમાં તેમણે કૉંગ્રેસની સરકાર બને એટલે પટના યુનિવર્સિટીને સેન્ટ્રલ યુનિવર્સિટીનો દરજ્જો આપવાની પણ વાત કહી હતી.

આ પૂર્વે બિહારના મુખ્ય મંત્રી નીતિશ કુમારે પટના યુનિવર્સિટીના એક કાર્યક્રમમાં વડા પ્રધાન નરેન્દ્ર મોદી દ્વારા યુનિવર્સિટીને સેન્ટ્રલ યુનિ.નો દરજ્જો આપવામાં આવે તેવી માંગણી કરી હતી.

જોકે, વડા પ્રધાને આ માંગણીને નજરઅંદાજ કરી દીધી હતી.

ઑસ્ટ્રેલિયામાં પૂરની સ્થિતિ, ડૅમના તમામ દરવાજા ખોલી દેવાયા 

ઑસ્ટ્રેલિયામાં ભારે ગરમી બાદ પૂરની સ્થિતિ

ઑસ્ટ્રેલિયાના ટાઉન્સવિલ શહેરના અધિકારીઓ ડૅમના ફ્લડગેટ્સ(દરવાજા) ખોલીને તેમાંથી પાણી છોડી પાડોશના વિસ્તારોમાં પૂર સર્જવા મજબૂર થયા છે.

કેમ કે, ત્યાંનો ડૅમ અતિભારે વરસાદને કારણે ભયજનક સપાટી વટાવી ચૂક્યો છે. આથી તેમાંથી પાણી ઓછું કરવા ફ્લડગેટ્સ ખોલી દેવાયા છે.

ઉત્તર-પશ્ચિમ શહેરના અને તેની આસપાસના રહેવાસીઓને ચેતવણી આપવામાં આવી છે કે તેમના જીવને જોખમ છે. 

આથી તમામને ઊંચાણવાળા સુરક્ષિત વિસ્તારમાં સ્થળાંતરની સલાહ આપવામાં આવી છે.

પૂરને કારણે અંદાજે 20 હજાર મકાનોને અસર થવાની ભીતિ છે. ટાઉન્સવિલમાં એક જ... \n\nમને ઉપરના લેખ માટે સારું શીર્ષક આપો.
મમતા vs CBIના મામલા વચ્ચે પ. બંગાળમાં ભાજપના કાર્યાલયમાં તોડફોડ